“Каталония- Европаның яңы дәүләте! “ Ошондай девиз аҫтында Барселонала, был испан провинцияһының бойондороҡһоҙлоғон яҡлап, ҙур манифестация үтте. Демонстрацияны 11 сентябргә- Каталонияның Милли көнөнә тәғәйенләнеләр. Автономиялы регион үҙәккә бик күп аҡса түләй, тип иҫәпләй һәм Мадридтан финанс йәһәтенән булһа ла ирекле булырға теләй. Каталония хөкүмәте башлығы Артур Мас демонстрацияла ҡатнашманы, әммә күңеле менән демонстранттар янында булыуын белдерҙе.